Fram Larvik

Idrettsforeningen Fram, bedre kjent som Fram Larvik, (stiftet 15. januar 1894) er en idrettsforening som holder til på Torstrand i Larvik. Klubben er oppkalt etter polarskuta Fram, som ble sjøsatt i Rekkevik utenfor Larvik i 1892.
Klubben startet med fotball før roing og senere turn kom til. De første kampene ble spilt på Eksersersletta og Olstadmoa, før Fram stadion ble anlagt i 1902. Fram og Larvik Turn har hatt en langvarig rivalisering, særlig i fotball og håndball. Klubben har også vært aktiv innen friidrett og skøyter.
1. Mandalskameratene ble fradømt seieren mot Sandnes Ulf 2, grunnet bruk av ikke-spilleberettiget spiller.
Larviks første fotballklubb het Mjølner og ble stiftet i 1891. Så fulgte Ull, Idun, Tjalve, Fram, Skjold, Fremad, Norden, Freidig og Verge. Freidig gikk senere inn i Fram. De første åtte årene spilte Fram bare kamper innenbys, før klubben i 1902 møtte et lag fra Sandefjord og senere Urædd i Porsgrunn. Fram hadde ikke råd til å melde seg inn i det nystiftede Norges Fotballforbund i 1903, men meldte seg inn året etter.
I norgesmesterskapet i fotball i 1912 spilte Fram seg helt til finalen.
Larviks første fotballklubb, Mjølner, ble stiftet i 1891, etterfulgt av flere andre klubber, hvorav noen senere gikk inn i Fram. Fram spilte kun lokale kamper frem til 1902 og meldte seg inn i Norges Fotballforbund i 1904. Klubben nådde NM-finalen i 1912, men tapte omkampen etter protest. I 1950 vant Fram seriemesterskapet. Etter nedrykk i 1955 har klubben stort sett spilt på nivå 3 eller lavere, med flere opp- og nedrykk. I 2025 spiller Fram på nivå 4.
Fram startet med håndball på slutten av 1930-tallet, men sporten ble først formelt en del av klubben i 1945. Ved oppstarten av kretsseriene i 1946 stilte Fram med både dame- og herrelag i a-klassen. Siden 1969 har lagene stort sett spilt på nivå to og tre i Norge.
Fram-cupen ble arrangert første gang i 1964, og i 1980 deltok 226 lag fra 73 klubber. Klubbens eneste nasjonale seriemesterskap kom i 1991, da jentelaget vant Norgesserien for 16-åringer.
Fram arrangerte sitt første friidrettsstevne i 1908. Aktiviteten var hovedsakelig på kretsnivå, og Fredrik Hetty vant syv kretsmesterskap på 1920-tallet. Fram fikk en egen 400m løpebane i 1939.
Odd Arne Gulvik vant NM i tikamp i 1950 og 1952 og tok to NM-sølv i femkamp og tikamp. Anne Lise Herland ble norgesmester i stille lengde i 1962 og 1963. Otto Christiansens klubbrekord på 60m, 6,9 sekunder, ble satt i 1919.
Fram har hatt bandyaktivitet i to perioder: 1931–1938 og 1946–1950. I den siste perioden spilte fem av Larvik Turns landslagsspillere i fotball også bandy for Fram: Gunnar Andresen, Olaf Førli, Per Ljostveit, Egil Lærum og Gunnar Thoresen.
Fram har hatt en aktiv skøytegruppe siden 1920. Klubben har arrangert flere mesterskap: NM for herrer i 1957 og 1978, for kvinner i 1940, 1954 og 1964, samt felles mesterskap for begge kjønn i 1994. Klubben arrangerte også europamesterskap i 1977 og 1984.
Den «klassiske» blant Frams klubbsanger ble lansert i 1934. Teksten,«Det er Fram som skal opp i finalen, det er Fram som skal seire til slutt...» går på melodien «The Old Spinning Wheel» («Det er rokken som spinner i stuen») av Billy Hill. Førstefremførelsen fant sted i Bøkeskogen med Larvik Salongorkester og Marie Sachnowitz som vokalist.
Det finnes også en Fram-sang som bruker melodien til «Norge i rødt, hvitt og blått» («Obligationsmarchen») av Lars-Erik Larsson: «Det er Frammane i rødt, hvitt og blått».